《斋居杂兴（六首）》
明代·刘溥

情怀甘澹泊，书史自逍遥。
夜读妨邻睡，晨眠误客招。
燕归帘半卷，鸟散竹还摇。
雨足轩东圃，缘溪认药苗。¤

作者简介：苏州府长洲人，字原博。祖、父皆以医得官。宣德初，以善医授惠州局副使。后调太医院吏目。博通经史，精天文律历之学，亦善画工诗，与晏铎、王淮、汤胤绩、苏平、邹亮、蒋忠等号“景泰十才子”，常被推为盟主。有《草窗集》。